burgasdotpro/wikipedia huggingface dataset:
Novoveský potok (prítok Bodvy)

Novoveský potok je potok na juhu východného Slovenska, v regióne Turňa, tečie v juhozápadnej časti okresu Košice-okolie. Je to ľavostranný prítok Bodvy, meria 5 km a je tokom V. rádu.
Prameň.
Potok pramení v geomorfologickom celku Bodvianska pahorkatina, v podcelku Abovská pahorkatina, na západnom svahu Černičného (268,5 m n. m.) v nadmorskej výške približne 208 m n. m. 
Opis toku.
Najprv tečie severozápadným smerom, zľava priberá krátky prítok z územia Maďarska a na krátkom úseku (cca 1,5 km) tvorí štátnu hranicu. Na tomto úseku priberá sprava občasný prítok z oblasti Pederských strání a ďalší ľavostranný potok z územia Maďarska. Nasleduje krátky prítok sprava, potom zľava spod Hájnice (272,4 m n. m.) a potok ďalej pokračuje viac severoseverozápadným smerom. Vstupuje do Košickej kotliny, do podcelku Košická rovina, z pravej strany ešte priberá prítok zo západného svahu Čikoša (253,8 m n. m.) a na okraji obce Turnianska Nová Ves sa v nadmorskej výške cca 172 m n. m. vlieva do vedľajšieho ramena Bodvy, do Starej Bodvy.
GeForce 2

GeForce 2 (kódove označenie NV15) je grafická karta spoločnosti Nvidia. Je v poradí druhou generáciov série "GeForce". Predchodca tejto karty je GeForce 256.
Známe modely.
GeForce 2 GTS.
Je prvý model druhej generácie. Tiež volaný jednoducho "NV15". Koncové označenie vychádza z jeho schopnosti spracovať 1,6 miliardy textelov – "Giga Texel Shader (GTS)". Bola pridaná dvojitá sekundárna jednotka mapingu textúr – Texture Maping Unit (TMU) s 4 pixel pipeline, to všetko pri vysokej frekvencii jadra ("200 Mhz"). V porovnaní s GeForce 256 filtrate karty bol 3,3x väčší (GeForce 256 "480 Mtex/s"). Ďalšie hardwerové vylepšenia ovplyvnili schopnosť prace pipeline s videom. "HDVP (vysoká definícia procesu videa)" je prehrávanie videa vo vysokom rozlíšení. Takéto riešenie značne uľahčilo CPU prácu. Implementovaná funkcia nVidia "Shading Rasterizer", teda "NSR" – primitívna forma dnes už známeho "Pixel Shader" ("NSR" mala už GeForce 256, ale nVidia o nej vtedy nehovorila).
GeForce 2 MX.
Extrémne populárna karta často predávana v "OEM" verzi (podobne ako "Riva TNT 2 M64"). Za pomerne nízku cenu obsahovala slušný balík technológií (napríklad "Dual m"). Prišla však o 2 pipeline a jej filtrate spadol na polovicu. Obstála najmä v boji s "Radeonom 7000". Spočiatku sa vyznačovala slabými ovládačmi.
Výkon a testy.
Vo všetkých benchmarkoch vychádzala GTS z tieňa svojho predchodcu, GeForce 256 o celých 40%. V "OpenGL" karta vyradila akúkoľvek konkurenciu v 16 aj 32 bitoch farebnej hĺbky. V "DirectX" a 32 bitoch sa vľak miestami ujmula ATI "Radeon DDR". Radeon vyzbrojený funkciou "Hyper Z" disponoval menším počtom pipeline, efektíva ho aj tak robila konkurenčne silným. 
Situácia vtedajších hier stále nedovolovala využiť nové vymoženosti tohto hardwaru. Väčšina stále pracovala s jednou vrstvou textúry povrchu.
Jadrá novej generácie.
Vyšli viac ako 3 verzie na GTS. Prvou bola "GeForce 2 ULTRA" vydaná koncom roku 2001. Architektúra bola identická s GTS. Hlavný rozdiel bol vo frekvenciach jadra a pamäte. Testy kariet "GeForce 2 ULTRA" a "3dfx VOODOO 5 6000" jasne uviedli nVidiu do vedenia. "GeForce 2 ULTRA" položila latku výkonu naozaj vysoko. Neprekonala ju dokonca ani prva GeForce 3. Rekord padol až po uvedení "GeForce 3 Ti 200" a "Ti 400" koncom roka 2001. Posledné výkonnostné na špici boli karty "GeForce 2 Ti" a "GeForce 2 PRO". Verzia titanium aj keď bola vyspelá karta, oproti Radeonu 7500 (priameho konkurenta) nemala funkciu "Dual Monitors". Titanium verzu do 6 mesiacov nahradila "GeForce 4MX 440", karta rýchlejšia a najmä s podporou Dual monitor.
V číslach.
Barbara Simpsonová

Barbara Simpsonová je rozhlasová moderátorka v USA.
Strávila viac ako dvadsať rokov v San Francisco Bay ako rozhlasová ("Talk Radio KSFO 560", "Coast to Coast AM") a televízna ("KTVU-TV") moderátorka. Viackrát bola ocenená za svoju novinársku tvorbu.
Hrotsvita z Gandersheimu

Hrotsvita z Gandersheimu alebo Hrotsvita Gandersheimensis (* okolo 935† po 973) bola nemecká mníška, latinsky píšuca poetka, spisovateľka a dramatička, autorka prvých stredovekých drám vôbec. Žila v kláštore Gandersheim v strednom Nemecku. 
Je považovaná za prvú (známu) ženu-dramatičku. Bola jednou z najslávnejších spisovateliek včasného stredoveku, označovali ju za skutočný zázrak. Písala legendy, drámy a historiografické diela.
Anna Pivková (aktivistka)

Anna Pivková (* 28. jún 1835, Hybe† 18. február 1921, Bratislava) bola slovenská aktivistka za práva žien.
Životopis.
Študovala na dievčenskej škole v Liptovskom Hrádku, po vydaji za Ambróza Pivka žila v Martine, kde sa zapájala do verejného a kultúrneho života. Bola zakladajúcou členkou a prvou predsedníčkou spolku "Živena" prostredníctvom ktorého udržiavala národno-obrodenecké aktivity aj po zatvorení Matice slovenskej.
Písala články o potrebe vzdelávania žien, vyzdvihovala ich hrdosť a národné povedomie. V roku 1870 vydala v časopise "Orol" článok pod názvom "O domácej výchove ženského pohlavia". Snažila sa o otvorenie vyššej dievčenskej školy v Martine, no v dôsledku nepochopenia, nepriazne, nedostatku financií a kvalifikovaných učiteliek sa jej to nepodarilo.
Pochovaná je v Jasenovej.
Peter Hirsch

Peter Hirsch môže byť:
Ján Fedák

Ján Fedák môže byť:
Fedákova ulica (Bratislava)

Fedákova ulica je ulica v Bratislave, v mestskej časti Dúbravka. Nachádza sa v miestnej časti Podvornice. Je pomenovaná podľa Jána Fedáka (1912 – 1944), účastníka SNP. 
Ulica vznikla v 70. rokoch 20. storočia pri výstavbe panelákového sídliska. Na Fedákovej 3 má sídlo Centrum pedagogicko-psychologického poradenstva pre okres Bratislava IV. Na Fedákovej 5 sa nachádza občianske združenie Šanca pre nechcených.
Alifusi

Alifusi () je jeden z obývaných ostrovov na atole Rá na Maldivách. Počet obyvateľov je 2 317 (jún 2006), dĺžka ostrova 950 m, šírka 750 m. Vzdialenosť od hlavného mesta Male je 207,41 km.
Angolitímu

Angolitímu () je jeden z obývaných ostrovov na atole Rá na Maldivách. Počet obyvateľov je 438 (jún 2006), dĺžka ostrova 850 m, šírka 500 m. Vzdialenosť od hlavného mesta Male je 186,98 km.
Fainu

Fainu () je jeden z obývaných ostrovov na atole Rá na Maldivách. Počet obyvateľov je 362 (jún 2006), dĺžka ostrova 1 325 m, šírka 500 m. Vzdialenosť od hlavného mesta Male je 151,50 km.
31. mája 2004, bola ostrovu udelená cena Za nefajčenie Svetovej zdravotnej organizácie.
Správa o životnom prostredí na Maldivách upozornila na eróziu pobrežia pri ostrove (najväčší ostrov Raáskeho atolu). Navyše, v decembri 2004 - cunami v Indickom oceáne zdevastovala ostrov (druhý najviac zdevastovaný ostrov na atole).
Cézar

Cézar () môže byť:
Huluduffáru

Huluduffáru () je jeden z obývaných ostrovov na atole Rá na Maldivách. Počet obyvateľov je 1 232 (jún 2006), dĺžka ostrova 1 625 m, šírka 450 m. Vzdialenosť od hlavného mesta Male je 183,91 km.
Inguraidú

Inguraidú () je jeden z obývaných ostrovov na atole Rá na Maldivách. Počet obyvateľov je 1 597 (jún 2006), dĺžka ostrova 1 420 m, šírka 325 m. Vzdialenosť od hlavného mesta Male je 152,94 km.
Gallayova ulica (Bratislava)

Gallayova ulica je ulica v Bratislave, v mestskej časti Dúbravka. Nachádza sa v miestnej časti Podvornice. Je pomenovaná podľa Cyrila Gallaya (1857 – 1913), slovenského básnika, prekladateľa a pedagóga. Tvorí ju súbor panelových domov zo 70. rokov 20. storočia.
ISO/IEC 11179

ISO/IEC 11179 je súbor minimálnych dátových štandardov ISO.
Nicky Hayesová

Nicky Hayesová je psychologička.
Zaoberá sa psychológiou učenia. Je členkou Britskej psychologickej spoločnosti a ďalších psychologických asociácií. Má kvalifikáciu v oblasti psychológie aj vzdelávania V roku 1997 získala ocenenie za jej prínos do psychológie učenia. Je aktívna aj v oblasti výskumu a autorkou niektorých známych kníh ako napr. Základy psychológie. Psychológii učenia sa venuje na viacerých stupňoch od predškolského po vysokoškolský, a má rozsiahle skúsenosti v oblasti rozvoja formálnych aj neformálnych metód psychologického hodnotenia.
Iris Marion Youngová

Iris Marion Youngová (* 2. január 1949, New York, New York, USA – † 1. august 2006, Chicago, Illinois) bola americká politická a feministická filozofka. 
Život.
Filozofiu študovala najskôr na Queens College, magisterský a doktorandský titul (1974) získala z filozofie na Pennsylvania State University. Počas štúdia na vysokej škole sa zoznámila s Davidom Alexandrom, za ktorého sa v roku 1972 vydala. Od 90. rokov ako profesorka politológie vyučovala na University of Chicago, spolupracovala tu najmä s Gender Studies Center a Human Rights Program. Bola politicky aktívna, aj ako vážená profesorka sa zúčastňovala štrajkov za práva migrantov a migrantiek, robotníčok a robotníkov. Zomrela v roku 2006 po jedenapolročnom boji s rakovinou pažeráka. Na jej počesť Center for Gender Studies (Centrum rodových štúdií) na University of Chicago po nej pomenovalo prednáškovú sériu.
Dielo.
Vo svojej práci sa venovala najmä otázkam sociálnej a globálnej spravodlivosti a politike identít. Jej esej "Throwing Like a Girl" (1990) patrí medzi základné čítanie na kurzoch rodových štúdií – prostredníctvom fenomenologického konceptuálneho aparátu sa v nej venuje ženskej telesnej skúsenosti. Preslávila sa najmä knihou "Justice and the Politics of Difference" (1990), ktorou sa zapojila do prebiehajúcich diskusií o chápaní spravodlivosti ako prerozdeľovania a/alebo uznania. Systematické znevýhodňovanie skupín obyvateľstva by nemalo nájsť riešenie v potlačení týchto skupinových odlišností, ale v ich afirmácii. V druhej polovici 90. rokov viedla zaujímavú diskusiu s ďalšou feministickou sociálnou filozofkou, Nancy Fraserovou, o vzťahu prerozdeľovania a uznania. Kritizovala duálny model Fraserovej a navrhla model, ktorý sociálny útlak skúma na súradniciach vykorisťovania, marginalizácie, bezmocnosti, kultúrneho imperializmu a násilia.
Na Slovensku vyšla v českom preklade jej esej "Asymetrická reciprocita: o morální úctě, údivu a obohacené myšlence". Analyzuje v nej jeden zo základných postulátov habermasovskej komunikatívnej etiky – symetrickú reciprocitu, teda postoj, že "morální úcta vyžaduje, aby každý z nás při tvorbě morálních soudů převzal úhel pohledu ostatních" (s. 32). Young tvrdí, že uhol pohľadu druhých nemôžeme jednoducho zaujať, lebo nemáme ich skúsenosť. Ale môžeme ho prijať do nášho uvažovania – a tak sa naša myšlienka, naše myslenie, obohatí. "Morální pokora nám říká, že člověk musí naslouchat hledisku druhého právě proto, že vztah mezi nimi je nevyměnitelný." (S. 37.)
Krivý potok

Krivý potok môže byť:
Tilgnerova ulica

Tilgnerova ulica je ulica v Bratislave, v mestskej časti Karlova Ves.
Je pomenovaná podľa Viktora Oskara Tilgnera (1844 – 1896), rakúskeho sochára, ktorý sa narodil (a čiastočne aj pôsobil) v Bratislave. 
Základné informácie.
Tvorí ju zástavba panelových domov, ktoré boli postavené v 70. rokoch 20. storočia. Na Tilgnerovej 14 sa nachádza spoločná budova Základnej školy a gymnázia Spojená škola Tilgnerova. (predtým "Základná škola Fraňa Kráľa"), oproti ktorej sa nachádza socha Fraňa Kráľa.
Betliarsky potok

Betliarsky potok je potok v Gemeri, preteká územím okresu Rožňava. Je to ľavostranný prítok Slanej, meria 7,9 km a je tokom IV. rádu. Niekedy sa označuje aj ako "Krivý potok".
Pramení vo Volovských vrchoch, v podcelku Zlatý stôl, na južnom svahu Volovca (1 212,6 m n. m.) v nadmorskej výške približne 1 030 m n. m. Od prameňa tečie najprv na juhozápad, postupne sa oblúkom stáča na juh a zľava priberá prítok z oblasti Veľkého lazu. Následne opäť pokračuje juhozápadným smerom, preteká popri dvoch rybníkoch na pravom brehu, znovu mení smer toku a tečie severojužným smerom. Vstupuje do výbežku Revúckej vrchoviny, preteká popri sústave malých rybníkov na oboch brehoch a vteká do intravilánu obce Betliar. Napokon sa stáča na juhozápad, preteká popri miestnom kaštieli na pravom brehu a južne od obce ústi v nadmorskej výške cca 306 m n. m. do Slanej.
Pekníkova ulica (Bratislava)

Pekníkova ulica je ulica v Bratislave, v mestskej časti Dúbravka. Je pomenovaná podľa Karola Pekníka (19001944), partizánskeho veliteľa, ktorý padol počas SNP v boji s nacistami.
Tvorí ju súbor panelových domov zo 70. rokov 20. storočia. Niekdajšia "Základná škola Ľudovíta Štúra-"1975-2004 na Pekníkovej 6 je dnes súčasťou Základnej školy Pri Kríži., oproti jej budove sa nachádza socha Ľudovíta Štúra.
Krivý potok (prítok Hrona)

Krivý potok je potok na Horehroní, vo východnej časti okresu Brezno. Je to pravostranný prítok Hrona, má dĺžku 5,1 km a je tokom III. rádu.
Pramení v Nízkych Tatrách, v podcelku Kráľovohoľské Tatry, na južnom svahu Orlovej (1 840,4 m n. m.) v nadmorskej výške cca 1 345 m n. m. Sprvu tečie na juh, potom sa stáča na juhozápad a obteká masív Ždiarnej (1 192,0 m n. m.) na pravom brehu. Následne sa dvakrát esovito stáča a vstupuje do Horehronského podolia (podcelok Heľpianske podolie), na krátkom úseku tečie severojužným smerom, pričom sa vetví na dve ramená. Napokon už tečie k ústiu znovu na juhozápad, preteká okrajom osady Pohorelská Maša, výrazným oblúkom sa stáča k ústiu do Hrona v nadmorskej výške približne 695 m n. m.
Krivý potok (prítok Oravice)

Krivý potok je potok na hornej Orave, na území okresu Tvrdošín. Je to ľavostranný prítok Oravice, meria 4,8 km a je tokom V. rádu.
Pramení v Skorušinských vrchoch, v podcelku Skorušina, na severovýchodnom svahu Biednej (964,7 m n. m.) v nadmorskej výške cca 840 m n. m., v lokalite Veterník. Na hornom toku tečie severoseverozápadným smerom, zľava priberá krátky prítok zo severného svahu Biednej a sprava prítok spod kóty 860,1 m. Potom vstupuje do Oravskej kotliny, pokračuje na sever, sprava priberá najprv prítok (627,1 m n. m.) z oblasti Pastovníka a potom z tej istej strany krátky prítok z oblasti Ondrákova. Rozširuje svoje koryto, z pravej strany ešte priberá svoj najdlhší prítok (1,7 km) z oblasti Ondrákova, stáča sa k západu a pri meste Tvrdošín ústi v nadmorskej výške približne 582 m n. m. do Oravice.
Trsteník (prítok Oravice)

Trsteník je potok na hornej Orave, na území okresu Tvrdošín. Je to ľavostranný prítok Oravice, má dĺžku 7,8 km a je tokom V. rádu.
Pramení v Skorušinských vrchoch, v podcelku Skorušina, na severozápadnom svahu vrchu Javorinky () v nadmorskej výške približne V pramennej oblasti tečie najprv na severozápad, zľava priberá krátky prítok () zo severného svahu Bukoviny () a pokračuje viac-menej na sever. Z pravej strany potom priberá krátky prítok z juhozápadného svahu Ostrého vrchu (), následne aj prítok prameniaci južne od obce Brezovica tiež sprava a prudko sa stáča na západ. Z ľavej strany ďalej priberá svoj najdlhší prítok (3,2 km) zo severozápadného svahu Bukoviny a pokračuje už v Oravskej kotline na sever až k sútoku s pravostranným prítokom od obce Brezovica. Potom sa znovu stáča západným smerom a na východnom úpätí Starých lazov () sa stáča a obteká celý masív zo severu. Napokon pokračuje k ústiu západným smerom, preteká okolo sústavy rybníkov na pravom brehu, tečie okrajom mesta Trstená, v blízkosti ktorého sa v nadmorskej výške cca vlieva do Oravice. Na svojom strednom toku preteká močaristým územím a výrazne meandruje.
Ľudmila Kuorková

Ľudmila Kuorková (* 1845 – † 1884) bola jednou z prvých kvalifikovaných učiteliek na Slovensku.
Život a dielo.
Vzdelávala sa samoštúdiom a školský dozorca jej umožnil zložiť skúšky na preparandii v Kláštore pod Znievom. Patrí tak k prvým kvalifikovaným učiteľkám na Slovensku.
V roku 1862 zriadila školu pletenia a ručných prác, ktorá dávala ženám do rúk dôstojnú živnosť. Po krátkej existencii školy založila a viedla v Martine súkromnú trojtriednu dievčenskú školu (1866-1872), vyučovali v nej najmä katechizmus, čítanie písma svätého, nemeckú a slovenskú gramatiku a pravopis, počty a krasopis. Za päť rokov existencie školu navštevovalo približne 60 dievčat. Kuorková viedla korešpondenciu s Marínou Hodžovou. V nej si vymieňali názory na vtedajšie vzdelávanie dievčat. Po nútenom odchode z Martina roku 1872 pôsobila na dedinských školách v Turci. Túžila po sebestačnosti žien, no ona sama bola dlhodobo podporovaná svojimi mužskými príbuznými.
Trsteník (prítok Oravy)

Trsteník je potok na dolnej Orave, v južnej časti okresu Dolný Kubín. Je to ľavostranný prítok Oravy, meria 4,2 km a je tokom IV. rádu.
Prameň.
Pramení v Oravskej vrchovine, na severozápadnom svahu Hrádku (717,5 m n. m.) v nadmorskej výške približne 685 m n. m. 
Opis toku.
Tečie severozápadným smerom, najprv priberá krátky ľavostranný prítok (615,0 m n. m.) z oblasti Chrástky a preteká močaristým územím. Následne preteká zalesneným územím so strmými svahmi na oboch brehoch. Napokon sa stáča na severoseverozápad a južne od obce Istebné ústi v nadmorskej výške cca 456 m n. m. do Oravy.
Hamilton Bulldogs

Hamilton Bulldogs je profesionálny tím v ľadovom hokeji, hrajúci v American Hockey League. Mužstvo pôsobí v meste Hamilton v provincii Ontario. Svoje domáce zápasy hrajú v aréne Copps Coliseum. Klub je jedným zo štyroch kanadských mužstiev v lige, v ktorej nastupuje od roku 1996, kedy v nej nahradil Cape Breton Oilers (198896). Klub je farmou NHL tímu Montreal Canadiens. 
História.
Hamilton bol pôvodne záložným celkom NHL klubu Edmonton Oilers, ale v roku 2003 spoluprácu kluby ukončili. Od roku 2002 je klub farmou mužstva Montreal Canadiens (v sezóne 2002/03 bol tím farmou oboch mužstiev). Tím sa hneď vo svojej prvej sezóne 1996/97 dostal do finále Calder Cupu, kde však prehral s Hershey Bears 4:1 na zápasy. O šesť rokov neskôr s Houston Aeros "Buldoci" podľahli vo finále 3:4, počas tejto série bol odohraný najdlhší zápas histórie AHL - ten až po 14 minútach a 56 sekundách deviateho predĺženia rozhodol gólom na 2:1 hamiltonský Michael Ryder. Vytúženej trofeje pre víťaza AHL sa "Buldoci" dočkali v roku 2007.
Alice Masaryková

Alice Masaryková (* 3. máj 1879, Viedeň, Rakúsko-Uhorsko – † 29. november 1966, Chicago, Illinois, Spojené štáty) bola verejná činiteľka, zakladateľka Česko-slovenského Červeného kríža, bojovníčka za zlepšenie sociálnej situácie a vzdelávania žien, charitatívna a osvetová pracovníčka. Jej otcom bol profesor Tomáš Garrigue Masaryk.
Život.
Narodila sa vo Viedni, ale od roku 1882 žila v Prahe. Tu študovala na meštianskej škole a na dievčenskom gymnáziu. V rokoch 1898 až 1899 študovala na Lekárskej fakulte, 1899 – 1900 históriu, filozofiu a sociológiu na Filozofickej fakulte Karlovej univerzity; v rokoch 1901 – 1902 študovala na univerzite v Berlíne, o rok neskôr postgraduálne históriu a ekonómiu v Lipsku. Od 1904 do 1906 bola na študijnom pobyte v Chicagu, USA; v roku 1939 získala titul PhDr. na univerzite v Pittsburghu.
V priebehu prvej svetovej vojny bola pre aktivity svojho otca v rokoch 1915 - 1916 vyšetrovaná a väznená.
Dielo.
V roku 1919 založila Česko-slovenský Červený kríž. V roku 1918 spolu s Annou Berkovcovou založila Vyšší školu sociální práce pro mladé ženy v Prahe, neskôr sa premenovala na Vyšší školu sociálního zabezpečení. 
Na Slovensku sa podieľala a organizovala osvetovú činnosť, určenú pre matky s malými deťmi, zriaďovala jasle a domovy pre opustené deti, školy pre ženské povolania a vzdelávanie sociálno-zdravotnícke pracovníčky. Angažovala sa aj v spolku Živena (bola jeho čestnou predsedníčkou). V roku 1960 publikovala v Pittsburghu knihu spomienok, v Prahe vyšla r. 1994 pod názvom "Dětství a mládí."
Trsteník (prítok Slanej)

Trsteník je potok v Gemeri, v severnej časti okresu Rožňava. Je to ľavostranný prítok Slanej, meria 3,5 km a je tokom IV. rádu.
Pramení v Stolických vrchoch, v podcelku Stolica, na východnom svahu Trsteníka (1 390,2 m n. m.) v nadmorskej výške cca 1 250 m n. m. Od prameňa tečie veľkým oblúkom ohnutým na východ, potom tečie juhozápadným smerom dolinou Hlboké. Tu priberá sprava prítok (1,2 km) z juhovýchodného svahu Trsteníka a následne opäť sprava prítok (1,8 km) z východného svahu Priehybky (1 219,2 m n. m.) a ďalej pokračuje na juh. Napokon sa stáča na juhovýchod a v Slanskej doline, severozápadne od obce Rejdová, ústi v nadmorskej výške približne 747 m n. m. do Slanej.
Michael Ryder

Michael Ryder (* 31. marec 1980) je bývalý kanadský hokejista, ktorý hrával okrem iného ako pravý krídelník v rôznych kluboch NHL. Nosil číslo 73. 
Narodil sa v roku 1980 v meste Bonavista v provincii Newfoundland v Kanade.
Bol draftovaný v 8.kole draftu v roku 1998 tímom Montreal Canadiens. V drese Canadiens odohral štyri sezóny. Počas lockoutu v sezóne 2003/04 hral za tím švédskej druhej najvyššej súťaži za tím Leksands IF. 1. júla 2008 podpísal trojročnú zmluvu s klubom Boston Bruins. V roku 2011 s klubom získal Stanleyho pohár.
Mlynský potok (prítok Oravy)

Mlynský potok je potok na dolnej Orave, v centrálnej časti okresu Dolný Kubín. Je to ľavostranný prítok Oravy, meria 4,7 km a je tokom IV. rádu.
Prameň.
Pramení v Oravskej vrchovine, na severnom svahu Hrádku (717,5 m n. m.) v nadmorskej výške približne 630 m n. m. 
Opis toku.
Od prameňa tečie na sever, zľava priberá najprv dva krátke prítoky z lokality Trsteník a potom prítok z juhovýchodného svahu Pečkova (734,3 m n. m.). Následne vytvára oblúk ohnutý na východ, postupne priberá tri pravostranné prítoky, najprv z oblasti Kopanice, vzápätí prítok prameniaci severne od kóty 632,9 m a potom aj prítok z juhozápadného svahu Vrchov (650,6 m n. m.). Ďalej preteká obcou Oravská Poruba, kde sa stáča na severozápad, sprava priberá prítok z oblasti Košariska, zľava prítok zo severovýchodného svahu Pečkova a oddeľuje obec na ľavom brehu od miestnej časti Zábrež na pravom brehu. Napokon sa esovito stáča, zľava priberá prítok zo severného svahu Pečkova a druhý z oblasti Behára a na okraji obce ústi v nadmorskej výške cca 462 m n. m. do Oravy.
Kelly Rowlandová

Kelendria Trene „Kelly“ Rowlandová (* 11. február 1981, Atlanta, Georgia, USA) je americká speváčka, skladateľka, herečka, televízna osobnosť a jedna zo zakladajúcich členov dievčenskej skupiny Destiny’s Child. Získala 4 ocenenia Grammy Awards, tri so skupinou Destiny’s Child a jedno ako sólová umelkyňa.
Žaškovský potok

Žaškovský potok je potok na dolnej Orave, v juhozápadnej časti okresu Dolný Kubín. Je to ľavostranný prítok Oravy, meria 5,7 km a je tokom IV. rádu.
Prameň.
Potok pramení vo Veľkej Fatre, v podcelku Šípska Fatra, na severnom svahu Ostrého (1 066,6 m n. m.) v nadmorskej výške cca 735 m n. m. 
Opis toku.
Od prameňa tečie severovýchodným smerom dolinou Uhlisko a vteká do Oravskej vrchoviny, kde priberá prvý prítok zľava (558,2 m n. m.). Potom pokračuje na krátkom úseku na sever a vstupuje do intravilánu obce Žaškov, kde priberá najprv sprava prítok z oblasti Panského hája a opäť sprava prítok z oblasti Chrástky. Ďalej sa tok stáča prechodne na západ, z ľavej strany priberá krátky prítok z oblasti Dymáckej role a definitívne sa stáča severozápadným smerom. Preteká celou obcou, pričom postupne priberá viaceré prítoky: zľava prítok z východného svahu Šípu (1 169,5 m n. m.), sprava spod Zemianskeho dielu (757,6 m n. m.), opäť zľava prítok zo severovýchodného svahu Šípu a z južného svahu Žaškovského Šípu (940,3 m n. m.). Napokon sa na okraji obce vlieva v nadmorskej výške približne 448 m n. m. do Oravy.
Michelle Williamsová

Michelle Williamsová môže byť:
Michelle Williamsová (speváčka)

Tenitra Michelle Williamsová (* 23. júl 1980, Rockford, Illinois, USA) je americká R&amp;B speváčka a jedna z členov dievčenskej R&amp;B skupiny Destiny’s Child. Pôsobí aj ako gospel speváčka, textárka a herečka na Broadway. So skupinou Destiny’s Child získala ocenenie Grammy Award.
Istebnianka

Istebnianka je potok na dolnej Orave, na území okresu Dolný Kubín. Je to pravostranný prítok Oravy, meria a je tokom IV. rádu.
Prameň.
Pramení v Malej Fatre, v podcelku Krivánska Fatra, na južnom svahu Opáleného () v nadmorskej výške približne 
Opis toku.
Od prameňa tečie na juh, na hornom toku sa esovito stáča a zľava priberá prítok spod kóty . Ďalej tečie Istebnianskou dolinou a postupne priberá prítoky z oboch strán. Najprv sprava z južného svahu Mrazenice (), opäť sprava z juho východného svahu Mraznice, potom zľava zo severného úpätia Mackova (). V dolnej časti doliny preteká tiesňavovitým územím a priberá prítoky z pravej strany: z východného svahu Hrčovej Kečky () a dva prítoky z východných svahov Lysice (). Ďalej sa tok stáča juhovýchodným smerom, vstupuje do Oravskej vrchoviny, pričom sprava priberá prítok z južného svahu Lysice a zľava z juhovýchodného svahu Žiaru (). Následne preteká obcou Istebné, stáča sa a pokračuje severojužným smerom, v obci priberá len dva krátke prítoky. Napokon preteká juhovýchodným smerom miestnou časťou Hrádok a popri areáli bývalého hutníckeho kombinátu a v nadmorskej výške cca ústi do Oravy.
Innamádú

Innamádú () je jedným z obývaných ostrovov na atole Rá na Maldivách. Počet obyvateľov je 716 (jún 2006), dĺžka ostrova 875 m, šírka 475 m. Vzdialenosť od hlavného mesta Male je 160,34 km.
Lehotský potok (prítok Oravy)

Lehotský potok je potok na dolnej Orave, na území okresu Dolný Kubín. Je to pravostranný prítok Oravy, má dĺžku 6,7 km a je tokom IV. rádu.
Prameň.
Pramení v geomorfologickom celku Oravská Magura, v geomorfologickom podcelku Kubínska hoľa, pod Minčolom (), na východnom svahu Kľúča () v nadmorskej výške cca 
Opis toku.
Od prameňa sa oblúkom stáča na juh, sprava priberá prítok z juhovýchodného svahu Kľúča a vstupuje do Oravskej vrchoviny. Tu sa stáča najprv na juhovýchod, zľava priberá krátky prítok prameniaci juhozápadne od kóty 841,4 m a preteká chatovou oblasťou pod Kubínskou hoľou. Z ľavej strany priberá prítok spod hrebeňa Kubínskej hole, stáča sa severojužným smerom a sprava priberá krátky prítok z oblasti Kopaníc. Následne preteká cez dolnokubínsku mestskú časť Beňova Lehota, kde priberá ľavostranné prítoky, najprv spod Repísk, potom dva prítoky zo západných svahov Trnín (). Napokon sa stáča juhovýchodným smerom, preteká okrajom Malého Bysterca a v jeho blízkosti sa v nadmorskej výške približne vlieva do Oravy.
Gospel

Gospel je náboženská hudba, ktorá má pôvod v afroamerických kostoloch v prvej polovici 20. storočia alebo v čiernej gospelovej hudbe a náboženskej hudbe, ktory komponovali a spievali hlavne južní gospeloví umelci.
Gospel na Slovensku.
Na Slovensku sa prvé gospelové projekty začali objavovať v 80. rokoch 20. storočia (Rieka Života), v 90. rokoch začali pôsobiť najvýznamnejšie kapely prvej vlny tejto tvorby ako Timothy a Lamačské chvály. Širšiu popularitu si gospelová hudba získala popularizáciou cez druhú generáciu interpretov združených v projekte Godzone po roku 2010, ako aj jej zahrnutím do tvorby spevákov, ktorí ju prepájali s populárnou hudbou či hudbou pre deti, ako Sima Martausová či Richard Čanaky. S nástupom kapiel ESPÉ, GodKnows či Heartbeat došlo v slovenskom gospeli k tomu, že hlavným prúdom kresťanskej hudobnej tvorby na Slovensku sa stali chvály (tiež "uctievanie", z angl. "worship", resp. "CCM" (skratka pre "Contemporary Christian Music").
Gospelové festivaly na Slovensku.
Na Slovensku sa každoročne koná niekoľko kresťanských festivalov. Medzi najznámejšie sa zaraďujú:
Gospelové skupiny na Slovensku.
Na Slovensku taktiež existuje mnoho gospelových a kresťanských kapiel, napr.:
Slovenské gospelové hudobné skupiny sú charakteristické tým, že často vznikali v rámci miestnych kresťanských spoločenstiev (napr. Heartbeat v Prievidzi, Rieka Života v Podolínci. Viaceré z nich sú združené alebo spolupracujú v rámci projektu novej evanjelizácie, Godzone, ktorý funguje od roku 2010.
Taktiež sem patria speváci ako Sima Martausová, Janais, Dominika Gurbaľová či Richard Čanaky, ktorý tvorí aj piesne iných žánrov.
Gospelovú hudbu tradične počúvajú kresťansky založení ľudia, a na "bežných" slovenských hudobných festivaloch sa zväčša nevyskytuje. Platí to aj naopak. Zlom nastal v roku 2018, kedy sa na festivale Pohoda predstavila kapela Heartbeat, rovnako na festivale Lumen prijala pozvanie „ne-gospelová" kapela No Name.
Podžánre.
Podľa newworldencyclopedia.org sa gospelová hudba ďalej člení na:
La Espero

La Espero () je hymna ľudí hovoriacich medzinárodným umelým jazykom Esperanto. Napísal ju Ludwik Lejzer Zamenhof, iniciátor esperanta, hudbu zložil Félicien Menu de Ménil.
Paniri

Paniri je názov v súčasnosti neaktívneho stratovulkánu, nachádzajúceho sa v pohorí Andy ("Cordillero Occidental") v centrálnej časti Čile, neďaleko hranc s Bolíviou. Vek poslednej erupcie andezitovo-dacitového vulkánu je odhadovaný na koniec pleistocénu až začiatok holocénu, na vrchole sa nachádza sústava troch kráterov, zoradených v dlhej, severozápadno-juhovýchodnej línii.
Kung-fu

Kung-fu () je čínske bojové umenie a tiež životný štýl. Samotný termín označuje všeobecne "nadobudnuté schopnosti" alebo "zručnosť".
Samotné bojové umenie je ťažko zaškatuľkovať, pretože od svojich počiatkov v Šaolinských kláštoroch sa rozvinulo do nespočetných foriem a štýlov. Kung-fu využíva rozmanité bloky, údery, kopy, chmaty, tlakové body a zbrane, mnoho techník a štýlov naberá inšpiráciu z prírody, resp. zvierat (modlivka, tiger, had...). Tak, ako mnohé iné bojové umenia, aj kung-fu učí nielen sebaobranu a boj, ale aj duševnú vyrovnanosť a harmóniu tela a mysle.
Orvišník

Orvišník je potok na dolnej Orave, preteká centrálnou časťou okresu Dolný Kubín. Je to pravostranný prítok Oravy, meria 7,6 km a je tokom IV. rádu.
Prameň.
Pramení v Oravskej Magure, v podcelku Kubínska hoľa, na západnom svahu Kľúča (1 143,8 m n. m.) v nadmorskej výške približne 895 m n. m. 
Opis toku.
Od prameňa tečie severojužným smerom, vstupuje do Oravskej vrchoviny a preteká Zadnou dolinou. Najprv priberá krátky prítok zľava z juhozápadného úpätia Kľúča, následne sa tok stáča na juhojuhovýchod, z ľavej strany priberá prítok (2 km) zo západného svahu Kľúča a ďalej priberá niekoľko kratších potokov sprava z východných svahov Močidiel (898,6 m n. m.) a zľava z južného úpätia Kľúča. Potok ďalej pokračuje juhovýchodným smerom, preteká Prednou dolinou a z ľavej strany priberá Kordošov potok. Následne preteká cez Revišné, priberá ľavostranný prítok z oblasti Prielohov zvaný Členkovec, oblúkom sa stáča na juhozápad a tečie cez Veličnú. Západne od obce ústi v nadmorskej výške cca 459 m n. m. do Oravy.
Nikolaj Dmitrijevič Kondratiev

Nikolaj Dmitrijevič Kondratiev (* 4. marec 1892, Kostroma, Rusko – † 17. september 1938, Kommunarka) bol ruský ekonóm, predstaviteľ Novej hospodárskej politiky (NEP) v Sovietskom zväze. Bol autorom teórie dlhých vĺn, ktoré sa týkajú západných ekonomík. Podstatou je ekonomický cyklus, ktorý trvá 50 až 60 rokov sprevádzaný boomom a nasledovaný depresiou. Tieto cykly sú známe ako Kondratievove vlny alebo tiež Veľké supercykly. Bol popravený počas Stalinovej veľkej čistky a rehabilitovaný o 50 rokov neskôr.
Životopis.
Nikolaj Dmitrijevič Kondratiev sa narodil v oblasti Kostroma, severne od Moskvy v rodine roľníka Komi národnosti. Študoval na Sankt Peterburgskej univerzite pod vedením Michaila Tuagana Baranovského. Ako člen Revolučnej socialistickej strany sa vo významnej miere venoval poľnohospodárskej ekonómii a štatistike a problému zásoby potravín. 5. októbra 1917, vo veku 25 rokov, sa stal ministrom pre zásobovanie armády v poslednej vláde Alexandra Kerenského, ktorá trvala len niekoľko dní. 
Po revolúcii sa začal plne venovať akademickému výskumu. V roku 1919 bol menovaný na profesorský post na Poľnohospodárskej akadémii Petra Veľkého a v októbri 1920 zakladá v Moskve Inštitút konjunktúry. Pod jeho vedením vybudoval z organizácie s pár vedcami veľkú a rešpektovanú inštitúciu s 51 výskumníkmi do roku 1923. 
V tom istom roku prispel k rozvoju diskusie o tzv. Kríze nožníc podľa všeobecného názoru jeho kolegov. Obdobie rokov 192325 venoval práci na päťročnici rozvoja sovietskeho poľnohospodárstva. Po tom ako v roku 1924 vydal svoju prvú knihu, v ktorej prezentoval pracovnú verziu teórie cyklov, navštívil v Anglicku, Nemecku, Kanade a Spojených štátoch niekoľko univerzít.
Ako zástanca sovietskej Novej hospodárskej politiky uprednostňoval poľnohospodárstvo a produkciu spotrebných statkov pred rozvojom ťažkého priemyslu. Vplyv Kondratieva na ekonomickú politiku trval do roku 1925, v roku 1926 slabol a v roku 1927 ho úplne stratil. Niekedy v tomto období sa v Sovietskom zväze od Novej hospodárskej politiky upustilo a bola nahradená politikou vedúcej Komunistickej strany. 
Kondratiev bol v roku 1928 odvolaný z vedenia Inštitútu konjunktúry a v júli 1930 zatknutý a obvinený z členstva v ilegálnej a pravdepodobne neexistujúcej Roľníckej strane práce. Netrvalo dlho a v auguste 1930 poslal Stalin premiérovi Viačeslavovi Molotovovi list, v ktorom žiada popravenie Kondratieva. Odsúdený na 8 rokov vo väzení sa Kondratiev po výkone trestu, napriek chatrnému zdraviu, vrátil k svojej práci vo výskume a rozhodol sa napísať 5 nových kníh, z ktorých niektoré boli skutočne dokončené a publikované v ruštine. 
Poslednú vec, ktorú napísal bol list svojej dcére Elene Kondratievovej 31. augusta 1938. Krátko na to, 17. septembra počas Stalinovej politickej čistky bol opäť predvedený pred súd a odsúdený k 10 rokom bez možnosti komunikovať s vonkajším svetom. Nikolaj Dmitrijevič Kondratiev bol popravený popravnou čatou v deň vynesenia rozsudku. V tom čase mal 46 rokov a trvalo ďalších 50, kým bol 16. júla 1987 rehabilitovaný.
San Francisco (Argentína)

San Francisco je mesto v argentínskej provincii Córdoba a hlavné mesto departmentu San Justo. Leží na východ od hlavného mesta provincie Córdoba, na severovýchode provincie a na hranici s provinciou Santa Fe. Pri sčítaní ľudu v roku 2010 malo mesto 61 750 obyvateľov. Mesto bolo založené v roku 1886. Poľnohospodárstvo je najvýznamnejšou ekonomickou zložkou mesta. Veľký význam má tiež stavebníctvo, ktoré zamestnáva množstvo obyvateľov mesta. Mesto je známe aj pre výrobu cestovín.
San Francisco (rozlišovacia stránka)

San Francisco môže byť:
Viedenské memorandum

Viedenské memorandum (slovenské) bolo memorandum zaoberajúce sa štátoprávnym riešením postavenia Slovákov v Uhorsku a habsburskej monarchii, ktoré bolo predložené panovníkovi 12.12.1861.
Vychádzalo z Memoranda národa slovenského, pričom Viedenské memorandum bližšie špecifikovalo predstavy o vnútornom usporiadaní tzv. "Hornouhorského slovenského okolia". Znamenalo to, že síce obe memorandá vychádzali z jednej platformy (z uznania Slovákov za osobitný národ), Viedenské memorandum, však špecifikovalo vlastné orgány správy, vlastné súdne orgány a úradnú reč - slovenčinu. Aj Viedenské memorandum zdôrazňovalo, že tu nie je snaha o štátnoprávne odčlenenie sa od Uhorska.
Územný rozsah Slovenského Okolia.
Delegácia, ktorá navštívila panovníka, apelovala na 7. 9.(??) časť, 2. časti Tripartita, kde bolo zakotvené, že panovník môže udeliť privilégiá. Pokiaľ ide o Viedenské memorandum, išlo o najprepracovanejší pohľad na usporiadanie Hornouhorského Slovenského Okolia. Viedenské memorandum hovorilo o tom, z koľkých žúp sa malo Hornouhorské Slovenské Okolie tvoriť, boli to župy:
Nie je známe, prečo bola Zemplínska župa vynechaná, keďže je jednoznačne dokázané, že tu žili Slováci. Namiesto žúp sa Hornouhorské Slovenské Okolie malo členiť na 16 okresov. 
Správa Slovenského Okolia.
Predstaviteľom samosprávnej moci sa mal stať Provinčný snem. Tento mal mať 90 členov. Až 60 malo byť volených, čo bol výrazný demokratický prvok. Na 30 000 obyvateľov mal pripadať 1 poslanec. Sídlom snemu mala byť Banská Bystrica. Mal sa schádzať raz ročne. Snem mal rozhodovať o všetkých otázkach národnej, regionálnej, hospodárskej, kultúrnej a sociálnej politiky (verejné práce, poľnohospodárstvo, školstvo, kultúrne inštitúcie). Mal mať právo predkladať návrhy zákonov do Uhorského snemu. Snem mal schvaľovať aj vlastný rozpočet, určovať kvótu daní a spravovať erárny majetok na Slovensku. Výkonným orgánom snemu mal byť štátny výbor, volený snemom, mal viesť agendu snemu, udržiavať kontakt s vládou, miestodržiteľom a obecnými zastupiteľstvami. Politickú správu Hornouhorského Slovenského Okolia mal vymenovať cisár a predsedu snemu mal voliť snem zo 4 kandidátov, ktorých navrhoval cisár. Okresy mali mať takú právomoc ako predtým župy. Na čele okresu mal stáť okresný náčelník. Ďalej sa predpokladalo zavedenie osobitnej sústavy súdov. 1. stupeň mali tvoriť obecné súdy, 2. stupeň mali tvoriť okresné súdy a najvyšším súdom mal byť Hlavný súd so sídlom v Banskej Bystrici. Zdôrazňovalo sa, že súdy sa budú riadiť uhorským právom. 
Panovník však celý tento dokument, Viedenské memorandum, neprijal. Pretože už začiatkom 60. rokov a ďalší vývoj, hlavne Rakúsko-pruská vojna, poukázal na ekonomický úpadok cisárstva, bolo jasné, že ak má monarchia prežiť, budú sa musieť Habsburgovci dohodnúť s Maďarmi.
Elwin Ransom

Elwin Ransom je hlavná postava Kozmickej trilógie od C. S. Lewisa. Je profesorom filológie a po skúsenostiach v prvom dieli sa stáva kresťanom. 
Postava je inšpirovaná J. R. R. Tolkienom.
Syntaktická analýza

Syntaktická analýza alebo parsovanie alebo parsing je v počítačovej vede a lingvistike proces analýzy sekvencie tokenov na určenie ich gramatickej štruktúry s ohľadom na danú formálnu gramatiku. "Parser" je komponent prekladača, ktorý vykonáva túto úlohu.
Token (text)

Token alebo známka v počítačovej vede je kategorizovaný blok textu, obyčajne pozostáva z nedeliteľných znakov, známych ako lexéma. Lexikálny analyzátor najprv číta lexémy a kategorizuje ich podľa funkcie, čím im priraďuje význam. Toto priradenie významu sa nazýva tokenizácia. Tokeny môžu vyzerať rôzne, napríklad to môžu byť slovenské, anglické alebo iné slová alebo rôzne symboly, musia to byť hlavne užitočné súčasti štruktúrovaného textu.
Rôzne druhy tokenov:
Prekladač

Prekladač môže byť:
Zoznam miest v Albánsku

Zoznam miest v Albánsku obsahuje prehľad albánskych miest podľa počtu obyvateľov. Uvedené sú mestá nad 1000 obyvateľov.
Pentax (spoločnosť)

Pentax Corporation (transkripciou: "Pentakkusu") je dlhoročný japonský výrobca fototechniky.
Náplňou výroby sú fotografické prístroje, dnes už takmer výhradne digitálne, objektívy a príslušenstvo k prístrojom. Pokrýva všetky typy prístrojov, či už sú to digitálne kompaktné fotoaparáty (typickým zástupcom je rada Optio), digitálne zrkadlovky (*ist, najnovšia rada K10/K100/K110) či stredoformátové prístroje 645, 67, 6x7.
Madifusi (Mímu)

Madifusi () je jeden z obývaných ostrovov na atole Mímu na Maldivách. Počet obyvateľov je 204, dĺžka ostrova 600 m, šírka 260 m. Vzdialenosť od hlavného mesta Male je 122,71 km.
Maduvvarí (Mímu)

Maduvvarí () je jeden z obývaných ostrovov na atole Mímu na Maldivách. Počet obyvateľov je 656, dĺžka ostrova 375 m, šírka 150 m. Vzdialenosť od hlavného mesta Male je 119,26 km.
Mulah

Mulah () je jeden z obývaných ostrovov na atole Mímu na Maldivách. Počet obyvateľov je 1 452 (jún 2006), dĺžka ostrova 1 400 m, šírka 500 m. Vzdialenosť od hlavného mesta Male je 136,99 km.
Muli

Muli () je jeden z obývaných ostrovov na atole Mímu na Maldivách. Je hlavným mestom atolu. Počet obyvateľov je 787 (jún 2006), dĺžka ostrova 1 525 m, šírka 600 m. Vzdialenosť od hlavného mesta Male je 139,86 km.
Holografia

Holografia (gr. "Όλος"-"holos" celý + "γραφή"-"graphe" zápis) je tvorba (pravých) hologramov, teda trojrozmerných obrazov založených na zachytení predmetu pomocou oporného koherentného žiarenia a vĺn odrazených od predmetu. Je to vyspelá forma fotografie.
Prehľad.
Holografia bola vynájdená maďarským fyzikom Dennisom Gaborom(1900-1979) v roku 1947, za čo v roku 1971 získal Nobelovú cenu. Objav bol neočakávaným výsledkom výskumu zdokonalenia elektrónového mikroskopu. Tento objav nemal uplatnenie až do roku 1960, kedy sa vyvíjal laser.
Prvý hologram so zaznamenaným 3D objektom, bol vytvorený Yurim Denisyukom v Sovietskom zväze v roku 1962, neskôr Emmettom Leithom a Jurisom Upatnieksom z Michiganskej univerzity, USA v roku 1962.
Fyzikálny princíp holografie.
Vlny šíriace sa prostredím sú nositeľmi optických informácii o zobrazovanom bode. Pri dopade vĺn na záznamový materiál sa vlny prichádzajúce z rôznych bodov skladajú a tým sa produkujú kontrasty, vďaka ktorým obraz vidíme. Gabor si uvedomil, že klasický obraz možno vylepšiť zachytením nielen amplitúdy, ale aj fázy a pri farebnom zobrazení aj frekvencii zobrazujúcich vĺn. Preto nechal na záznamové médium dopadať svetlo odrazené od zobrazovaného predmetu, a priame svetlo zo zdroja. Tieto zväzky dopadajú na film, kde interferujú. Pri interferencii sa uplatňujú amplitúdy aj fázy obidvoch lúčov. Táto interferencia prebieha v celej ploche, prípadne objeme záznamového prostredia. Na výslednej snímke obraz predmetu nenájdeme, je ukrytý v takzvanom koherentnom pozadí, ktoré zapríčinil referenčný zväzok. Na jej odkrytie je potrebné osvietiť hologram zdrojom s tou istou vlnovou dĺžkou vyžarovaného svetla.
Keďže na každý bod hologramu dopadne svetlo z každého bodu zobrazovaného predmetu, stačí relatívne malý úlomok filmu na jeho rekonštrukciu. 
Existuje viacej metód holografického zobrazenia:
Rádio Slovakia International

Rádio Slovakia International je okruh RTVS vysielajúci o Slovensku do zahraničia a pre zahraničných Slovákov do celého sveta. Vysiela v 6 jazykových verziách: po anglicky, nemecky, francúzsky, rusky, španielsky a slovensky.
Každá jazyková redakcia pripravuje denne polhodinový blok vo svojom jazyku, ktoré sa striedavo vysielajú nasledovne:
Rádio Slovakia International vysiela v rôznych časoch (UTC) prostredníctvom krátkych vĺn (KV), DAB, a cez satelit a internet. Stanica má po zmenách v januári 2007 bývalú zvučku Rádia Slovensko - na motív hymnickej piesne „Kto za pravdu horí“.
Prvýkrát odznela relácia Zahraničného vysielania vtedajšieho Slovenského rozhlasu 4. januára 1993. Bola v slovenskom jazyku. Iba v slovenčine sa vysielalo až do 23. marca 1993, kedy sa začali relácie zahraničného vysielania vysielať aj po anglicky, rusky, nemecky a francúzsky. V roku 2003 sa pridala aj španielčina. V roku 2006 sa pre nedostatok financií prestalo vysielať na krátkych vlnách, vysielanie bolo len na internete a satelite. 29. októbra 2006 sa opäť začalo vysielať aj v pásme krátkych vĺn, ale 1. januára 2011 bolo vysielanie na krátkych vlnách opäť zrušené. Rádio je zaradené aj v 3. (verejnoprávnom) multiplexe DVB-T a od roku 2016 vysiela aj v multiplexe digitálneho rozhlasu.
Marija Jurievna Kirilenková

Marija Jurievna Kirilenková (; * 25. január 1987, Moskva) je ruská profesionálna tenistka s ukrajinskými koreňmi. Počas svojej kariéry vyhrala 5 turnajov WTA v dvojhre a 11 turnajov vo štvorhre. Svoj prvý turnaj na okruhu WTA vyhrala v roku 2005, keď vo finále China Open porazila Grönefeldovú 6–3, 6–4. Najvyššie postavenie na rebríčku WTA dosiahla 27. augustaa 2012, keď sa ocitla na 12. mieste. V roku 2002 vyhrala juniorský turnaj Canada Open ako aj juniorku US Open. V decembri 2004 hrala na benefičnom turnaji v Tampe na Floride na pomoc obetiam hurikánov.
Rádio Patria

Rádio Patria () je slovenská verejnoprávna rozhlasová stanica, ktorá začala vysielať 16. decembra 1928. Vysiela pre národnostné menšiny a etnické skupiny na Slovensku v ich materinských jazykoch. Hlavným vysielacím jazykom je maďarčina (popoludní), ukrajinčina a rusínčina (dopoludnia), vysiela sa taktiež rómsky a každé 3 týždne striedavo je hodinová relácia v češtine, nemčine a poľštine.
Rádio Patria vysiela od 06:00 do 18:00. Vo zvyšnom čase na jeho frekvenciách vysiela Rádio _FM, Rádio Devín alebo Rádio Slovakia International (záleží podľa frekvencie).
Rádio je zaradené aj v 1. multiplexe DVB-T a od roku 2016 vysiela aj v multiplexe digitálneho rozhlasu.
Počúvanosť.
Rádio Patria je s počúvanosťou 0,7% dvanástou najpočúvanejšou rozhlasovou stanicou podľa prieskumu Market &amp; Media &amp; Lifestyle spoločnosti Median SK (2+3 Q 2015).
RSI

RSI môže byť:
Edmund I.

Edmund I. (* 921 – † 26. máj 946, Pucklechurch, Gloucestershire) bol anglosaský kráľ, ktorý panoval v Anglicku v rokoch 939 – 946.
Životopis.
Bol synom kráľa Eduarda I. Staršieho a jeho tretej manželky Edgivy (Eadgifu) z Kentu. Bol tiež nevlastným bratom kráľa Athelstana, ktorého vystriedal na tróne.
Už ako šestnásťročný sa po boku svojho nevlastného brata Athelstana aktívne zúčastnil bitky pri Brunanburhe (937), v ktorej spoločne porazili spojené vojská Vikingov a Škótov. 27. októbra 939 zomrel kráľ Aethelstan a Edmund sa stal jeho nástupcom. Hneď na začiatku vlády bol vystavený útoku Olafa Guthfrithsona, ktorý vpadol z Írska do Northumbrie, ktorú aj s mestom York obsadil, a následne vpadol do stredného Anglicka. Tu sa podarilo Edmundovi obkľúčiť Olafa v Leicesteri. Za pomoci canterburského arcibiskupa Oda a arcibiskupa Wulfstana z Yorku bola dosiahnutá mierová dohoda, podľa ktorej bola krajina rozdelená na dve časti. Hranicu tvorila Watling Street, územia na juh od nej patrili Edmundovi, na sever od nej zase Olafovi. 
Po Olafovej smrti († 941) napadol v nasledujúcom roku Edmund jeho nástupcu Olafa Sigtryggsona a dobyl späť územia v strednom Anglicku. Roku 944 bol už Edmund dostatočne silný na to, aby dobyl Northumbriu a vyhnal Olafa Sigtryggsona, ktorý odišiel do Írska. Roku 945 Edmund dobyl kráľovstvo Strathclyde, ktoré potom odovzdal škótskemu kráľovi Malcolmovi I., čím uznal Northumbriu za severnú hranica anglosaského Anglicka. S Malcolmom I. uzavrel taktiež zmluvu, zabezpečujúcu vzájomnú vojenskú pomoc, čím sa snažil predísť spojenectvu Škótov a Vikingov ako tomu bolo v roku 937.
Edmund I. bol zavraždený 26. mája 946 v Pucklechurchi v Gloucestershire vyhnancom menom Liofa (Leofa). Kráľ počas hostiny spoznal v dave Liofu, ktorého pred pár rokmi vypovedal z krajiny, čo ho nahnevalo a vznikol boj. Počas neho bol Edmund pobodaný do brucha a krátko nato zomrel. Bol pochovaný v opátstve Glastonbury. Jeho nástupcom sa stal jeho brat Edred.
Rodina.
Bol dvakrát ženatý. Jeho prvou manželkou bola Aelfgifu (* ? - † 944), s ktorou mal dvoch synov: 
S druhou manželkou Ethelfled nemal žiadne deti.
Ferimagnetizmus

Ferimagnetizmus Vo fyzike ferimagnetický materiál je ten, v ktorom magnetický moment atómu v rôznych podmriežkach je opačný ako v antiferomagnetizme; ale proti pôsobiace momenty sú rozdielne a spontánna magnetizácia ostáva. Toto sa stáva keď podmriežka pozostáva z rozdielnych materiálov alebo iónov (taký ako Fe2+ a Fe3+). Ferimagnetické materiály sú ako paramagnety v tom, že neprekážajú žiadnemu magnetickému usporiadaniu nad Neelovou teplotou a pod ňou sú ako feromagnety v tom, že si môžu udržať spontánnu magnetizáciu. Ale existuje aj teplota pod Neelovou teplotou, pri ktorej dve podmriežky majú rovnaké momenty a výsledkom je čistý nulový magnetický moment, čo sa nazýva kompenzačný bod.
Niektoré ferimagnetické materiály sú ferity zlúčené s oxidmi železa a inými zložkami ako hliník, zinok, mangán, nikel a kobalt.
Ferimagnetické materiály majú vysokú rezistivitu a anizotropické vlastnosti. Anizotropia je vlastne indukovaná vonkajším poľom.
Feromagnetizmus

Feromagnetizmus je forma magnetizmu, s ktorou sa v každodennom živote najviac stretávame. Feromagnetizmus je definovaný ako jav, pri ktorom sa materiály ako železo vo vonkajšom magnetickom poli zmagnetizujú a zostanú zmagnetizované istý čas po skončení pôsobenia poľa. Všetky permanentné magnety sú feromagnetické alebo ferimagnetické, ako sú kovy, ktoré sú nimi priťahované. 
Vlastnosti feromagnetizmu vyplývajú z dvoch veličín kvantovej mechaniky: spin a Pauliho vylučovací princíp. Spin elektrónu, kombinovaný s jeho orbitálnou uhlovou rýchlosťou, má za následok magnetický moment a tvorí magnetické pole. Avšak v mnohých materiáloch (obzvlášť tie, ktoré majú plný elektrónový obal) je celkový moment všetkých elektrónov nula. Feromagnetické materiály majú také elektróny, a ak sú usporiadané tvoria merateľné makroskopické pole.
Antiferomagnetizmus

Ak sa v materiáloch objavuje antiferomagnetizmus, spin elektrónov sa usporiada v pravidelnom vzore so susedným spinom v protismere. Zvyčajne antiferomagnetická látka prejavuje antiferomagnetizmus pri nízkych teplotách, a nad istou teplotou sa stane neusporiadanou; táto teplota sa nazýva Neelova teplota. Nad touto teplotou sa materiál správa ako paramagnetický.
Diamagnetizmus

Diamagnetizmus je forma magnetizmu, ktorá je len prejavom hmoty za prítomnosti nejakého vonkajšieho magnetického poľa. Je to výsledok zmeny orbitálneho pohybu elektrónov. Aplikovanie magnetického poľa vytvára magnetickú silu na pohybujúci sa elektrón vo forme formula_1. Táto sila, meniaca dostredivú silu elektrónu spôsobuje, že ho buď zrýchli alebo spomalí v jeho orbitálnom pohybe. Táto zmena rýchlosti elektrónu upravuje magnetický moment orbitálu v smere opačnom vonkajšiemu poľu. Medzi diamagnetické prvky patrí napríklad dusík.
Vložením diamagnetickej látky do vonkajšieho magnetického poľa dôjde v látke k zoslabeniu (vypudeniu) magnetického poľa a jeho obtekanie okolo diamagnetickej látky. Ako výsledok sily proti ohybu (siločiar) magnetického poľa je látka magnetickým poľom odpudzovaná.